2022 m. Lietuvos šachmatų čempionatas

2022 m. Lietuvos šachmatų čempionatas – tai 89-asis Lietuvos atvirasis ir 75-asis moterų šachmatų čempionatai. Abu vyko Kaune. Atvirajame čempionate nugalėjo kaunietis FIDE meistras Karolis Jukšta (7 tšk. iš 9). Moterų šachmatų čempionate – Olena Martynkova (8 tšk. iš 9).

Lietuvos atvirasis šachmatų čempionatas 
89-asis Lietuvos atvirasis šachmatų čempionatas vyko Kaune 2022 m. gegužės 22 – 29 d. Jame, praėjusių atranką, žaidė 10 šachmatininkų.

Atvirojo čempionato nuostatai 
Čempionato tikslas yra nustatyti 2022 m. Lietuvos šachmatų čempionato nugalėtoją ir prizininkus.
Taip pat, atrinkti šachmatininkus, atstovausiančius iki 2023 m. Lietuvos čempionato, Lietuvos rinktinę visose oficialiose varžybose. Atstovavimo tvarka nustatoma pagal čempionate iškovotas  vietas: pirmąją, antrąją, trečiąją ir t. t.

2022 m. Lietuvos šachmatų čempionas įgyja teisę atstovauti Lietuvą 2023 m. Pasaulio taurės varžybose su sąlygą, jei atstovaus Lietuvą 2022 m. šachmatų olimpiadoje ir jei iki 2023 m. pasaulio šachmatų taurės varžybų registracijos nebus išaiškintas kitas 2023 m. Lietuvos šachmatų čempionas.

Žaidėjų atranka 
Lietuvos šachmatų čempionato finale dalyvauja 10 šachmatininkų. Kviečiami dalyvauti: 2021 m. Lietuvos šachmatų čempionato prizininkai: DM  Titas Stremavičius, DM Tomas Laurušas, FM Rokas Klabis. Taip pat, 2021 m. Lietuvos šachmatų čempionato pusfinalio 1-3 vietų prizininkai: FM Pijus Stremavičius, FM Karolis Jukšta, KM Aras Vardanianas.
Federacijos tarybos sprendimu kviečiami keturi didmeistriai, turintys aukščiausią, galiojantį FIDE reitingą  2022 m. gegužės 1 dienai: DM Paulius Pultinevičius (Elo rt. 2536), DM Valerijus Kazakouskis  (2524), Eduardas Rozentalis (2523), Šarūnas Šulskis (2509), 
Kažkam iš dalyvių atsisakius žaisti, į laisvą vietą kviečiami, turintys aukščiausią (2022 m. gegužės 1 dienai) galiojantį  FIDE reitingą.

Laiko kontrolė 
Laikas kiekvienam: 40-iai ėjimų – 1 val. 30 min., po to, iki partijos pabaigos pridedama 30 min. Be to, po kiekvieno ėjimo pridedama po 30 sek.

Nugalėtojų nustatymas 
Laimi dalyvis, surinkęs daugiausia taškų (už pergalę – 1 taškas, už lygiąsias 0,5, už pralaimėjimą – 0).
Taškų lygybės atveju, vietos nustatomos pagal šiuos papildomus rodiklius:
 PR1 - Koja sistemą,
 PR2 Bergerio koeficientą.
 PR3 tarpusavio rezultatą,
 PR4 Aranzo sistemą,
 PR5 didesni pergalių skaičių.
Susiklosčius ypatingoms aplinkybėms: nutraukus varžybas, sužaidus 2/3 arba daugiau ratų, skelbiami galutiniai rezultatai.

Apdovanojimai 
Čempionato nugalėtojas apdovanojamas nugalėtojo Taure, prizininkai (1 – 3 vieta) apdovanojami medaliais ir diplomais. 1 – 6 vietų laimėtojai apdovanojami piniginiais prizais: 1-a vieta-1000 Eur, 2-a – 700 Eur , 3-ia-500 Eur, 4-a -350 Eur, 5-a -250 Eur, 6-a -200 Eur.
Pirmąsias tris vietas iškovoję šachmatininkai įgyja teisę dalyvauti 2023 m. Lietuvos šachmatq čempionato finale.

Atvirojo čempionato eiga

1-3 ratai 

Po 3 ratų priekyje buvo: Karolis Jukšta, surinkęs  3 tšk, Paulius Pultinevičius – 2.5,   Valerijus Kazakouskis, Tomas Laurušas ir Titas Stremavičius – po 2.

4-6 ratai 

Po 6 ratų lyderių grupėje buvo: Karolis Jukšta su 5 tšk., Paulius Pultinevičius – 4,  Valerijus Kazakouskis, Tomas Laurušas - 3,5, Rokas Klabis – 3.

7-8 ratai 

Prieš paskutinį ratą Karolis Jukšta turėjo 6,5 tšk,  Valerijus Kazakouskis - 5, Tomas Laurušas - 4,5. Dar trys  žaidėjai: Maksimas Novikas, Paulius Pultinevičius ir Titas Stremavičius - po 4.

Paskutinis atvirojo čempionato ratas 

Paskutinį, devintąjį ratą,  Karolis Jukšta jau  buvo užsitikrinęs Lietuvos čempiono titulą. Tai antrasis Kauno abituriento Karolio  aukso medalis Lietuvos atvirajame čempionate. Be šios sėkmės, garantavusios jam vietą Lietuvos olimpinėje rinktinėje, jis dar įvykdė ir didmeistrio (DM) normos balą.

Atvirojo čempionato lentelė

Lietuvos moterų šachmatų čempionatas 
75-asis Lietuvos moterų šachmatų čempionatas vyko Kaune 2022 m. gegužės 22 – gegužės 29 d., toje pačioje vietoje ir laiku, kaip ir atvirasis čempionatas.

Lietuvos moterų šachmatų čempionato nuostatai

Atranka 
Finale gali dalyvauti šachmatininkės praėjusios atranką. Kviečiamos dalyvauti: 2021 m. Lietuvos moterų šachmatų čempionato prizininkės; Gabija Šimkūnaitė, Marija Šibajeva, Margarita Baliūnienė. 
2022 m. Lietuvos moterų šachmatų čempionato pusfinalio 1-3 vietos laimėtojos: MTM Olena Martynkova, Guoda Perminaitė, Simona Perminaitė.
LŠF tarybos sprendimu kviečiamos aštuonios didžiausią galiojantį FIDE reitingą turinčios Lietuvos šachmatininkės: MTM Salomėja Zaksaitė, MDM Kamilė Baginskaitė, MTM Simona Limontaitė, MTM Daiva Batytė, MFM Laima Domarkaitė, MFM Giedrė Vanagaitė, MFM Rasa Norinkevičiūtė, MFM Vesta Kasputė.

Kuriai nors šachmatininkei atsisakius dalyvauti finale, į atsilaisvinusią vietą kviečiamos žaidėjos po vieną, eilės tvarka. pagal didžiausią galiojantį, bet ne žemesnį kaip 2000, 2022 m. gegužės 1 dienai FIDE reitingą.
Nesant galimybių pravesti moterų finalą su MTM norma, atsisakius dalyvauti šachmatininkėms su aukštu reitingu, kviečiamos 2021 m. Lietuvos moterų šachmatų čempionato dalyvės, užėmusios 4 -6  vietas.

Laiko kontrolė 
Galvojimui kiekvienai iki partijos pabaigos buvo skiriama 90 min 40 ėjimų bei 30 min iki partijos pabaigos + 30 sek. po kiekvieno ėjimo.

Nugalėtojų nustatymas 
Laimi dalyvė, surinkusi daugiausia taškų (už pergalę – 1 taškas, už lygiąsias 0,5, už pralaimėjimą – 0).
Taškų lygybės atveju, vietos nustatomos pagal šiuos papildomus rodiklius:
 PR1 - Koja sistemą,
 PR2 Bergerio koeficientą.
 PR3 tarpusavio rezultatą,
 PR4 Aranzo sistemą,
 PR5 didesni pergalių skaičių.
Susiklosčius ypatingoms aplinkybėms: nutraukus varžybas, sužaidus 2/3 arba daugiau ratų, skelbiami galutiniai rezultatai.

Apdovanojimai 
Čempionato nugalėtoja apdovanojamas nugalėtojos Taure, prizininkės (1 – 3 vieta) apdovanojamos medaliais ir diplomais. 1 – 5 vietų laimėtojos apdovanojamos piniginiais prizais: 1-a vieta-600 Eur, 2-a – 500 Eur , 3-ia-400 Eur, 4-a -300 Eur, 5-a -200 Eur,
Pirmąsias tris vietas iškovojusios šachmatininkės įgyja teisę dalyvauti 2023 m. Lietuvos moterų šachmatq čempionato finale

Dalyvės
Dalyvavo 10 šachmatininkių. Iš 2021 m. Lietuvos moterų čempionato dalyvavo : 1-os  - Gabija Šimkūnaitė,  2-os - (Marija Šibajeva) ir 3-ios  - Margarita Baliūnienė vietos. prizininkės Vidutinis turnyro reitingas –  1845.
2022 m. Lietuvos moterų šachmatų čempionato pusfinalio 1-3 vietos laimėtojos: MTM Olena Martynkova,Guoda Perminaitė, Simona Perminaitė
Iš aštuonių LŠF tarybos sprendimu kviestų žaidėjų čempionate dalyvavo tik MTM Salomėja Zaksaitė. Į atsilaisvinusias 3 vietas buvo pakviestos: 4-tą  ir 7-ą  vietą 2021 m. moterų šachmatų čempionate  užėmusios: Aųšra Plutaitė ir MKM Rita Bajoraitė.

Moterų čempionato eiga 
Vidutinis turnyro reitingas – 1845. 10 dalyvių žaidė Ratų sistema

Pirmi trys ratai

Po trijų ratų priekyje buvo Salomėja Zaksaitė, surinkusi 3 tšk., po jos: Olena Martynkova,  Gabija Šimkūnaitė, Guoda Perminaitė – po 2,5 bei Margarita Baliūnienė -2.

Ketvirtas - šeštas ratai

Po šešių ratų Salomėja Zaksaitė ir  Olena Martynkova  turėjo po 5,5 tšk., toliau sekė:  Gabija Šimkūnaitė – 5, Marija Šibajeva – 4 ir Guoda Perminaitė – 3,5.

Septintas ir aštuntas ratai

Po 8 ratų   Olena Martynkova buvo surinkusi  7 tšk.,  Salomėja Zaksaitė ir Gabija Šimkūnaitė – po 6,5, Marija Šibajeva - 6,  Guoda Perminaitė – 4,5.

Paskutinis moterų čempionato ratas 

Paskutiniame rate dar sprendėsi medalių likimas. Jame, laimėjusi  prieš Gabiją Šimkūnaitę, Olena Martynkova pelnytai tapo  (8 tšk. iš 9) 2022 m. Lietuvos moterų čempione. Nepaisant dar jauno amžiaus (21 metai)  Olena jau yra tapusi Ukrainos moterų finalo prizininke. 

Paskutiniame rate Salomėja Zaksaitė Griunfeldo gynyboje sugebėjo išnaudoti kovingos žemaitės Ritos Bajoraitės ankstyvą pėstininko auką ir pelnė tašką. Surinkti 7,5 taško garantavo Salomėjai čempionato sidabrą ir vietą Lietuvos moterų rinktinėje.  

Paskutinė partija, galėjusi turėti įtakos medalių dalybose, tarp Marijos Šibajevos ir Margaritos Baliūnienės nebuvo žaidžiama, kadangi Margarita, vykdama į partiją, autobusų stotelėje patyrė  kojos traumą. Tokiu būdu Marija Šibajeva gavo tašką be kovos ir, surinkusi 7 tšk iš 9 galimų, tapo čempionato bronzine prizininke.

Moterų čempionato lentelė

Šaltiniai

Išorinės nuorodos 
 Kaune prasidėjo Lietuvos suaugusiųjų čempionato finalai
 Griunvaldo klube paaiškėjo naujieji Lietuvos čempionai : K.Jukšta ir O.Martynkova
 Šachmatų finaluose jaunų žaidėjų triumfas

Lietuvos šachmatų čempionatai